

ประมวลรายวิชา (Course Syllabus)

1. รหัสวิชา 2603244

2. จำนวนหน่วยกิต (Course Credit) 3

3. ชื่อวิชา ความรู้ทั่วไปเกี่ยวกับการประกันภัย

(General Principle of Insurance)

4. ภาควิชา สถิติ

5. ภาคการศึกษา ต้น

6. ปีการศึกษา 2560

7. ชื่อผู้สอน อ.ดร.อิสริยะ สัตกุลพิบูลย์

ชั้น 8 ตึกมหิตลาธิเบศร์ กรุณานัดหมายล่วงหน้า

หากต้องการพบนอกเวลาที่ [isariya@cbs.chula.ac.th](mailto:isariya@cbs.chula.ac.th)

8. เงื่อนไขรายวิชา ไม่มี

9. สถานภาพของวิชา วิชาเลือก

10. ชื่อหลักสูตร วิทยศาตรบัณฑิต สาขาวิชาการประกันภัย

11. วิชาระดับ ปริญญาตรี

12. จำนวนชั่วโมงที่สอนต่อสัปดาห์ 3 ชั่วโมง/สัปดาห์

13. เนื้อหารายวิชา

การเสี่ยงภัยและการจัดการเสี่ยงภัย การประกันภัย ชนิดของการประกันภัย หลักของสัญญาประกันภัย สถาบันประกันภัย การประกันชีวิตและการประกันวินาศภัยแบบต่าง ๆ

14. ประมวลการเรียนรายวิชา

14.1 วัตถุประสงค์ของวิชา

|  | **วัตถุประสงค์เชิงพฤติกรรม** | **ผลการเรียนรู้** | **วิธีการสอน/พัฒนา** | **วิธีการประเมิน** |
| --- | --- | --- | --- | --- |
| 1 | นิสิตสามารถอธิบายถึงหลักการของการเสี่ยงภัยและการจัดการการเสี่ยงภัย และสามารถประยุกต์ใช้ และคิดสร้างวิธีการจัดการรับมือการเสี่ยงภัยสำหรับตนเอง ครอบครัว และธุรกิจได้ โดยใช้เครื่องมือทางสถิติและ / หรือ Excel ได้ | * มีความรู้รอบ * มีคุณธรรมจริยธรรม * สามารถคิดอย่างมีวิจารณญาณ * สามารถคิดริเริ่มสร้างสรรค์ * มีทักษะทางเทคโนโลยีสารสนเทศ * มีทักษะทางคณิตศาสตร์และสถิติ * ใฝ่รู้และรู้จักวิธีการเรียนรู้ | * การบรรยาย * การอภิปราย * การใช้กรณีศึกษา * การสาธิต * การสอนแบบโปรแกรมและการเรียนด้วยคอมพิวเตอร์ช่วยสอน * การฝึกปฏิบัติ * การระดมสมอง * การสรุปประเด็นสำคัญหรือการนำเสนอผลงานของการสืบค้นที่ได้รับมอบหมาย | * การสอบข้อเขียน * การประเมินการบ้าน * การประเมินการวิพากษ์ / การนำเสนอผลงาน * การประเมินจากการสะท้อนผลการทำงานร่วมกัน * การประเมินโดยเพื่อน |
| 2 | นิสิตสามารถอธิบายชนิดของการประกันภัย หลักของสัญญาประกันภัย การประกันชีวิต การประกันวินาศภัย และสามารถอธิบายได้ |
| 3 | นิสิตสามารถอธิบายประเภทของการประกันชีวิต แบบของการประกันชีวิต ประเภทของการประกันวินาศภัยได้ |
| 4 | นิสิตสามารถอธิบายถึงสัญญาประกันชีวิตและสัญญาแนบท้ายได้ |
| 5 | นิสิตสามารถอธิบายการประกันสุขภาพได้ |
| 6 | นิสิตสามารถอธิบายการประกันสังคมได้ |
| 7 | นิสิตสามารถอธิบายการประกันอัคคีภัยได้ |
| 8 | นิสิตสามารถอธิบายการประกันภัยรถยนต์ได้ |
| 9 | นิสิตสามารถอธิบายการประกันภัยทางทะเลและขนส่งได้ |
| 10 | นิสิตสามารถอธิบายการประกันภัยเบ็ตเตล็ดได้ |

**14.2 เนื้อหารายวิชาต่อสัปดาห์**

| **สัปดาห์ที่** | **เนื้อหาที่สอน** | **วัตถุประสงค์เชิงพฤติกรรม\*** | **การมอบหมายงาน** |
| --- | --- | --- | --- |
| 1  17 ส.ค. | * แนะนำรายวิชาความรู้ทั่วไปเกี่ยวกับการประกันภัย * แนะนำกระบวนทัศน์การจัดการความเสี่ยงสมัยใหม่ * อ่าน [A] บทที่ 1,2 และเนื้อหาใน PowerPoint Presentation | 1 |  |
| **การอ่านออกเขียนได้ทางความเสี่ยง (Risk Literacy)** | | | |
| 2  24 ส.ค. | * การอ่านออกเขียนได้ทางความเสี่ยง (Risk Literacy) ตอนที่ 1: ความรู้พื้นฐานเกี่ยวกับความน่าจะเป็นสำหรับการจัดการความเสี่ยงเบื้องต้น * อ่าน [A] บทที่ 3, 26 และเนื้อหาใน PowerPoint Presentation | 1 | **การบ้าน (ส่งสัปดาห์ถัดไปก่อนเข้าเรียน)** |
| 3  31 ส.ค. | * การอ่านออกเขียนได้ทางความเสี่ยง (Risk Literacy) ตอนที่ 2: ความรู้พื้นฐานเกี่ยวกับสถิติสำหรับการจัดการความเสี่ยงเบื้องต้น * อ่าน [A] บทที่ 3, 26 และเนื้อหาใน PowerPoint Presentation | 1 | **การบ้าน (ส่งสัปดาห์ถัดไปก่อนเข้าเรียน)** |
| 4  7 ก.ย. | * การอ่านออกเขียนได้ทางความเสี่ยง (Risk Literacy) ตอนที่ 3: ความรู้พื้นฐานเกี่ยวกับคอมพิวเตอร์สำหรับการจัดการความเสี่ยงเบื้องต้น * อ่าน [A] บทที่ 3, 26 และเนื้อหาใน PowerPoint Presentation * ***พบกันทีห้อง 509 - 510 ตึกอนุสรณ์ 50 ปี*** * ***ทบทวนบทเรียนก่อนการสอบกลางภาค*** | 1 | **การบ้าน (ส่งสัปดาห์ถัดไปก่อนเข้าเรียน)** |
| **การจัดการความเสี่ยงระดับบุคคลและครัวเรือน (Individual and Household Risk Management)** | | | |
| **5**  **14 ก.ย.** | * ***สอบกลางภาค (ข้อสอบปรนัย 20 ข้อ เวลา 1 ชั่วโมง หัวข้อเรื่องการอ่านออกเขียนได้ทางความเสี่ยง)*** * ***หากนิสิตสามารถทำคะแนนได้ร้อยละ 80 ขึ้นไปตั้งแต่การสอบครั้งแรก จะถือว่านิสิตได้คะแนนเต็มในการสอบครั้งนี้ หากนิสิตไม่สามารถทำคะแนนได้ถึงร้อยละ 80 ในการสอบครั้งแรก นิสิตจะต้องมาสอบซ่อมโดยมีโอกาสสอบอีกสองครั้ง (ในวันที่ 11 ต.ค. และวันที่ 8 พ.ย.) เพื่อให้ได้คะแนนเกินร้อยละ 80 และจะได้คะแนนเต็มในการสอบกลางภาค หากคะแนนของนิสิตยังไม่ถึงร้อยละ 80 ในการสอบสามครั้ง จะถือเอาคะแนนสูงสุดจากการสอบทั้งสามครั้งเป็นคะแนนของนิสิต*** * การจัดการความเสี่ยงระดับบุคคลและครัวเรือน (Individual and Household Risk Management) ตอนที่ 1: กรอบแนวคิดการจัดการความเสี่ยงระดับบุคคล * อ่าน [A] บทที่ 9, [B] และเนื้อหาใน PowerPoint Presentation | 1 | **สอบข้อเขียน**  **อ่านและสรุปบทความ (เลือกทำได้)** |
| 6  21 ก.ย. | * การจัดการความเสี่ยงระดับบุคคลและครัวเรือน (Individual and Household Risk Management) ตอนที่ 2: หลักการ ประเภท และชนิดของการประกันภัย ได้แก่ การประกันชีวิต การประกันวินาศภัย และการประกันสุขภาพ * อ่าน [A] บทที่ 4 และ [C] และเนื้อหาใน PowerPoint Presentation | 2 | **อ่านและสรุปบทความ (เลือกทำได้)** |
| 7  28 ก.ย. | * การจัดการความเสี่ยงระดับบุคคลและครัวเรือน (Individual and Household Risk Management) ตอนที่ 3:   ผลิตภัณฑ์การประกันภัย ได้แก่ การประกันชีวิต การประกันสุขภาพ การประกันอัคคีภัย การประกันรถยนต์ เป็นต้น  อ่าน [A] บทที่ 12,13,14,15, 17 และ [C] และเนื้อหาใน PowerPoint Presentation   * การจัดการความเสี่ยงระดับบุคคลและครัวเรือน (Individual and Household Risk Management) ตอนที่ 4: นวัตกรรมการประกันและการจัดการความเสี่ยงแบบอื่น ๆ ได้แก่ การประกันสังคม เครื่องมือการจัดการความเสี่ยงทางการเงิน เป็นต้น * อ่าน [A] บทที่ 19,24,25 และ [C] และเนื้อหาใน PowerPoint Presentation   ทบทวนบทเรียนก่อนการทำ Workshop | 1,2,3,4,5,6,7,8,10 | **อ่านและสรุปบทความ (เลือกทำได้)** |
| 8  4 ต.ค. | * ไม่มีสอบกลางภาคตามตารางที่จัดโดยมหาวิทยาลัย (แต่ให้นิสิตเตรียมตัวมาทำ Workshop ในคาบถัดไป) |  |  |
| **9**  **12 ต.ค.** | * ***ทำ Workshop การวางแผนการจัดการความเสี่ยงระดับบุคคลและครัวเรือน เวลาสองชั่วโมง*** * ***สอบกลางภาคซ่อม สำหรับนิสิตที่ยังสอบกลางภาคไม่ผ่าน*** | 1,2,3,4,5,6,7,8,10 | **การทำงานกลุ่ม**  **ในห้องเรียนครั้งที่ 1**  **(ส่งในคาบ)** |
| **การจัดการความเสี่ยงระดับบริษัท (Corporate Risk Management)** | | | |
| 10  19 ต.ค. | * การจัดการความเสี่ยงระดับบริษัท (Corporate Risk Management) ตอนที่ 1: การทำแผนธุรกิจและกรอบแนวคิดการจัดการความเสี่ยงระดับบริษัท * อ่าน [A] บทที่ 9, [B] และ/หรือ [G] (หนังสือ [G] สามารถเลือกที่จะไม่อ่านก็ได้) และเนื้อหาใน PowerPoint Presentation | 1 | **อ่านและสรุปบทความ (เลือกทำได้)** |
| 11  26 ต.ค. | * การจัดการความเสี่ยงระดับบริษัท (Corporate Risk Management) ตอนที่ 2: Worker’s Compensation, Employee Benefit, Commercial Insurance, Liability Insurance การประกันภัยทางทะเลและขนส่ง การประกันภัยเบ็ดเตล็ด เป็นต้น * อ่าน [A] บทที่ 16,18,23,27,28 และ [C] และเนื้อหาใน PowerPoint Presentation | 9,10 | **อ่านและสรุปบทความ (เลือกทำได้)** |
| 12  2 พ.ย. | * การจัดการความเสี่ยงระดับบริษัท (Corporate Risk Management) ตอนที่ 3: การจัดการความเสี่ยงทางการเงินและการจัดการความเสี่ยงโดยใช้เครื่องมืออื่น ๆ * อ่าน [A] บทที่ 24,25 และเนื้อหาใน PowerPoint Presentation * ทบทวนบทเรียนก่อนการทำ Workshop | 1,2,3,4,5,6,7,8,9,10 | **อ่านและสรุปบทความ (เลือกทำได้)** |
| **13**  **9 พ.ย.** | * ***ทำ Workshop การวางแผนการจัดการความเสี่ยงระดับบริษัท*** * ***สอบกลางภาคซ่อม สำหรับนิสิตที่ยังสอบกลางภาคไม่ผ่าน*** | 1,2,3,4,5,6,7,8,9,10 | **การทำงานกลุ่ม**  **ในห้องเรียนครั้งที่ 2**  **(ส่งในคาบ)** |
| **การกำกับดูแลความเสี่ยงในระดับมหภาคและแนวโน้มของการจัดการความเสี่ยงในอนาคต (Risk Regulation and Trends in Risk Management)** | | | |
| 14  16 พ.ย. | * การกำกับดูแลความเสี่ยงในระดับมหภาค * อ่าน [A] บทที่ 5,6,7 และเนื้อหาใน PowerPoint Presentation | 1,2,3 | **อ่านและสรุปบทความ (เลือกทำได้)** |
| 15  23 พ.ย. | * แนวโน้มของการจัดการความเสี่ยงในอนาคต * เนื้อหาใน PowerPoint Presentation บทความที่ใช้ประกอบการสอนในส่วนนี้จะมีการประกาศให้ทราบในภายหลัง | 1,2,3,4,5,6,7,8,9,10 | **อ่านและสรุปบทความ (เลือกทำได้)** |
| **สอบปลายภาค** | | | |
| **16**  **30 พ.ย.** | * ***ทบทวนบทเรียนก่อนการสอบปลายภาค*** | 1,2,3,4,5,6,7,8,9,10 |  |
| **15 ธ.ค.**  **13-16 น.** | * ***สอบปลายภาค (ข้อสอบปรนัย 50 ข้อ ข้อสอบอัตนัย 2 ข้อ เวลา 3 ชั่วโมง หัวข้อ 1-15)*** | 1,2,3,4,5,6,7,8,9,10 | **สอบข้อเขียน** |

**14.3 วิธีการจัดการเรียนการสอน**

การบรรยายเชิงอภิปราย

นิสิตมีส่วนร่วมในชั้นเรียน

นิสิตทำกิจกรรม Workshop ในชั้นเรียน

**14.4 สื่อการสอน**

การนำเสนอโดย PowerPoint

หนังสือ เอกสารอ้างอิงเชิงวิชาการ และกรณีศึกษา

Facebook Group: CU Intro Risk Fall 2017

**14.5 การวัดผลการเรียน**

การเข้าเรียนและการมีส่วนร่วมในชั้นเรียน 10%

การบ้าน 3 ชิ้น ชิ้นละ 3.33% 10%

สอบกลางภาค 20%

งานกลุ่มครั้งที่ 1 20%

งานกลุ่มครั้งที่ 2 20%

สอบปลายภาค 20%

รวม 100%

***นิสิตมีโอกาสขาดเรียนได้ไม่เกิน 4 ครั้ง***ต่อหนึ่งภาคการศึกษา มิเช่นนั้นอาจหมดสิทธิ์สอบปลายภาค ทั้งนี้ขึ้นอยู่กับดุลยพินิจของอาจารย์ผู้สอน

นิสิตจะต้องส่งการบ้านและงานทุกชิ้นให้ตรงเวลาทุกครั้ง ***หากส่งงานเกินกำหนดเวลาที่กำหนด (เช่น ส่งงานท้ายคาบ ส่งงานในวันถัดไป) จะถูกหักคะแนนในชิ้นงานนั้น ๆ ร้อยละ 10 ต่อวัน*** โดยจะคำนวณจากคะแนนของชิ้นงานนั้น ๆ นั่นหมายความว่าหากส่งพ้นกำหนดเวลาไปแล้วเกินกว่า 10 วัน นิสิตจะไม่ได้คะแนนในงานนั้น ๆ

นิสิตจะต้องมาเข้าสอบให้ตรงเวลาทุกครั้งตามที่ได้กำหนดไว้ในประมวลรายวิชาฉบับนี้ ***หากมาสายจะไม่มีการชดเชยเวลาให้*** หรือ***หากไม่สามารถมาสอบได้ในวันหรือเวลาที่กำหนดจะต้องแจ้งให้ผู้สอนทราบก่อนล่วงหน้าอย่างน้อย 1 วันเพื่อนัดสอบนอกเวลา*** โดยข้อสอบสำหรับการสอบซ่อมนั้นอาจมีการเปลี่ยนแปลงได้ตามความเหมาะสม

อย่างไรก็ตาม นิสิตมีโอกาสที่จะได้คะแนนพิเศษ (Extra Credit) ***ไม่เกินร้อยละ 5*** ของคะแนนรวมข้างต้น นั่นหมายความว่าหากนิสิตได้คะแนนรวม 95% และหากนิสิตทำงานพิเศษเพิ่มและได้คะแนนเพิ่มอีก 5% นิสิตจะได้คะแนนรวมสำหรับวิชานี้ 100% โดยรายการของงานที่มอบหมาย ระดับคะแนนพิเศษสูงสุดที่นิสิตจะได้รับ และวันกำหนดส่งนั้นอยู่ในภาคผนวกที่แนบมากับประมวลรายวิชาฉบับนี้

หากมีการเพิ่มกฎเกณฑ์และข้อตกลงอื่น ๆ ผู้สอนจะทำการประกาศให้นิสิตทุกคนทราบโดยทั่วกัน

**15. รายชื่อหนังสือที่ใช้ประกอบการเรียนการสอน**

15.1 หนังสือบังคับ

[A] Harrington, S. E., & Niehaus, G. (2004). Risk management and insurance, 2nd Edition. McGraw-Hill/Irwin. สามารถหาซื้อได้ที่ <https://www.amazon.com/Risk-Management-Insurance-Scott-Harrington/dp/0072339705>

[B] Deloitte. Risk Assessment in Practice. สามารถหาอ่านได้ที่ <https://www2.deloitte.com/content/dam/Deloitte/global/Documents/Governance-Risk-Compliance/dttl-grc-riskassessmentinpractice.pdf>

[C] เอกสารความรู้ทั่วไปเกี่ยวกับการประกันภัย โดย รศ. จลีพร โกลากุล และ รศ. ดร. สุวาณี สุรเสียงสังข์

15.2 หนังสือเพิ่มเติม

[D] Rejda, G.E. (2005) Principles of Risk Management and Insurance (9th Edition) Addison Wesley, USA

[E] Williams, C, Smith, M and Young, P, (1998) Risk Management and Insurance. Irwin McGraw-Hill, USA

[F] Trieschmann, J.S. Gustavson, R and Hoyt, R.E. (2001) Risk Management and Insurance (11th Edition), South Western, USA

[G] Osterwalder, A, Pigneur, Y. Business Model Generation. สามารถอ่านได้ที่ <https://strategyzer.com/books/business-model-generation>

**16. การประเมินผลการเรียนการสอน**

16.1 แบบการประเมินการสอน

การสอนแบบบรรยายเชิงอภิปราย และใช้การอิงเกณฑ์ในการตัดเกรด ดังนี้

|  |  |  |  |
| --- | --- | --- | --- |
| **เกรด** | **คะแนนรวม** | **เกรด** | **คะแนนรวม** |
| A | > 90% | C | 70 – 74.99% |
| B+ | 85 – 89.99% | D+ | 65 – 69.99% |
| B | 80 – 84.99% | D | 60 – 64.99% |
| C+ | 75 – 79.99% | F | < 60% |

16.2 การปรับปรุงจากผลการประเมินการสอนครั้งที่ผ่านมา

ไม่มี

16.3. การอภิปรายหรือการวิเคราะห์ที่เสริมสร้างคุณลักษณะที่พึงประสงค์ของบัณฑิตจุฬาลงกรณ์มหาวิทยาลัย

เสริมสร้างคุณธรรมให้กับนิสิต ควบคู่ไปกับการเสริมสร้างให้นิสิตรู้จักวิธีการเรียนรู้ เพื่อให้มีความรู้ ความสามารถทางวิชาการ

**ภาคผนวก: รายการงานที่มอบหมายสำหรับคะแนนพิเศษ (Extra Credit)\***

|  |  |  |
| --- | --- | --- |
| **งานที่มอบหมาย** | **ระดับคะแนนพิเศษสูงสุดที่จะได้** | **วันกำหนดส่ง** |
| ถ่ายวิดีโอแนะนำตัวความยาวไม่เกิน 1 นาที และ Upload ลงใน Facebook Group:  CU Intro Risk Fall 2017 | 1% | 24 ส.ค. |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 5 และ Upload ลงใน Facebook Group: CU Intro Risk Fall 2017 | 1% | 12 ต.ค. |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 6 และ Upload ลงใน Facebook Group: CU Intro Risk Fall 2017 | 1% |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 7 และ Upload ลงใน Facebook Group: CU Intro Risk Fall 2017 | 1% |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 8 และ Upload ลงใน Facebook Group: CU Intro Risk Fall 2017 | 1% |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 10 และ Upload ลงใน Facebook Group: CU Intro Risk Fall 2017 | 1% | 9 พ.ย. |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 11 และ Upload ลงใน Facebook Group: CU Intro Risk Fall 2017 | 1% |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 12 และ Upload ลงใน Facebook Group: CU Intro Risk Fall 2017 | 1% |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 14 และ Upload ลงใน Facebook Group: CU Intro Risk Fall 2017 | 1% | 30 พ.ย. |
| อ่านและสรุปบทความหรือสื่อการเรียนการสอนสำหรับการเรียนในสัปดาห์ที่ 15 และ Upload ลงใน Facebook Group: CU Intro Risk Fall 2017 | 1% |
| เขียน Comment สิ่งที่เพื่อน Post และให้ Feedback ที่เป็นประโยชน์เพื่อให้เพื่อน ๆ นำไปปรับปรุง ลงใน Group:  CU Intro Risk Fall 2017 | Comment ละ 0.5% คะแนนสูงสุดจะได้คนละไม่เกิน 2% |
| ช่วยอาจารย์รวบรวมสรุปบทความ Comment และสรุปคะแนนที่นิสิตทุกคนได้ (รับอาสาสมัครสองคนต่อห้องเท่านั้น) | คนละ 3% | 5 ธ.ค. |

**หมายเหตุ:** \* ทุก Post และทุก Comment นิสิตจะต้องเขียนชื่อจริง นามสกุลจริง เลขสัปดาห์ของเนื้อหาที่สรุป และรหัสนิสิตกำกับไว้ทุกครั้ง บทความหรือสื่อการเรียนการสอนนั้นจะประกาศให้ทราบอีกครั้งระหว่างเรียน